REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/292-18

26. novembar 2018. godine

B e o g r a d

**Z A P I S N I K**

**43. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 23. NOVEMBRA 2018. GODINE**

Sednica je počela u 15,00 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Mihailo Jokić, Đorđe Komlenski, dr Aleksandar Martinović, Žarko Mićin, Marko Parezanović i Miletić Mihajlović.

Sednici su prisustvovali i Dragan Veljković, zamenik člana Slaviše Bulatovića, Srbislav Filipović, zamenik člana Jovana Palalića, Aleksandra Majkić, zamenik člana Biljane Pantić Pilja.

Sednici nisu prisustvovali članovi Odbora: Neđo Jovanović, Nataša Mićić, Dušan Petrović, Sreto Perić, Vjerica Radeta i Balint Pastor, niti njihovi zamenici.

Predsednik Odbora je obavestio prisutne da je sednicu sazvao u skladu sa članom 72. stav 2. Poslovnika Narodne skupštine, u roku kraćem od propisanog, kako bi se omogućilo da Odbor utvrdi predloge odluke o prestanku funkcije predsedniku Vrhovnog kasacionog suda, te da se na taj način obezbede uslovi za otpočinjanje postupka za izbor predsednika ovog suda, nakon čega je stavio na glasanje, a članovi Odbora su **jednoglasno** utvrdili sledeći

D n e v n i r e d :

1. Utvrđivanje Predloga odluke o prestanku funkcije predsednika Vrhovnog kasacionog suda (018-3589/18 od 22. novembra 2018. godine);
2. Razno.

**PRVA TAČKA** – Utvrđivanje Predloga odluke o prestanku funkcije predsednika vrhovnog kasacionog suda (018-3589/18 od 22. novembra 2018. godine).

**Petar Petrović** je obavestio prisutne da je predsednik Vrhovnog kasacionog suda Dragomir Milojević uputio dopis kojim obaveštava Narodnu skupštinu da mu mandat ističe 6. decembra 2018. godine.

Naglasio je da je potrebno da Narodna skupština donese odluku o prestanku funkcije predsednika Vrhovnog kasacionog suda, nakon čega je potrebno pristupiti postupku za izbor novog predsednika ovog suda.

Predsedavajući je otvorio raspravu u vezi sa ovom tačkom dnevnog reda, te kako se niko nije javio za reč, zaključio je raspravu i stavio na glasanje predlog, a članovi Odbora su **jednoglasno** doneli odluku:

-da Odbor utvrdi Predlog odluke o prestanku funkcije predsednika Vrhovnog kasacionog suda Dragomiru Milojeviću, po isteku mandmata;

-da Odbor donese zaključak da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine, kako bi se stvorili uslovi da se u što kraćem roku pokrene postupak izbora novog predsednika Vrhovnog kasacionog suda, čime bi se obezbedili uslovi za nesmetan rad ovog suda;

-da za predstavnika predlagača na sednici Narodne skupštine bude određen Petar Petrović, predsednik Odbora.

**DRUGA TAČKA** – Razno.

Rasprava u vezi sa ovom tačkom dnevnog reda nije otvarana.

Sednica je završena u 15,15 časova.

SEKRETAR PREDSEDNIK

Sanja Pecelj Petar Petrović